Raseinių Šaltinio progimnazijos

direktoriaus 2022 m. birželio d.

įsakymo Nr. V1-

37 priedas

**RASEINIŲ ŠALTINIO PROGIMNAZIJOS**

**SOCIALINIO PEDAGOGO PAREIGYBĖS APRAŠYMAS**

**I SKYRIUS**

**PAREIGYBĖ**

1. Raseinių Šaltinio progimnazijos socialinio pedagogo pareigybė yra priskiriama specialistų (4) pareigybės grupei.

2. Pareigybės lygis – A2.

3. Pareigybės paskirtis – padėti įgyvendinti vaiko / mokinio teisę į mokslą, užtikrinti jo saugumą mokykloje bei sudaryti prielaidas pozityviai vaiko / mokinio socializacijai ir pilietinei brandai.

4. Progimnazijos socialinis pedagogas dirba kartu su kitais pedagoginiais darbuotojais, klasių vadovais, kitais specialistais, tėvais (globėjais, rūpintojais), progimnazijos bendruomene.

5. Progimnazijos socialinio pedagogo veikla grindžiama vaiko / mokinio interesų, orumo, individualizavimo, visapusiškumo, prieinamumo, vaiko dalyvavimo priimant su juo susijusius sprendimus, bendradarbiavimo, konfidencialumo principais.

6.  Pareigybės pavaldumas - direktoriaus pavaduotojui ugdymui.

**II SKYRIUS**

**SPECIALŪS REIKALAVIMAI SOCIALINIAM PEDAGOGUI**

1. Progimnazijos socialiniu pedagogu gali dirbti asmuo:
   1. įgijęs aukštąjį išsilavinimą ir socialinio pedagogo kvalifikaciją;
   2. kuris buvo priimtas į darbą į socialinio pedagogo pareigas iki šio įsakymo įsigaliojimo ir atitinkantis iki šio įsakymo įsigaliojimo galiojusius Socialinio pedagogo kvalifikacinius reikalavimus, patvirtintus Lietuvos Respublikos švietimo ir mokslo ministro 2001 m. gruodžio 14 d. įsakymu Nr. 1667 „Dėl Socialinio pedagogo kvalifikacinių reikalavimų ir pareiginių instrukcijų patvirtinimo“;
   3. gebantis teikti socialinę pagalbą įvairių socialinių problemų bei vaikams / mokiniams, turintiems specialiųjų ugdymosi poreikių;
   4. gebantis inicijuoti ir dalyvauti įgyvendinant progimnazijos bendruomenei aktualias socialinių problemų prevencijos priemones;
   5. gebantis bendradarbiauti su mokytoju, specialiuoju pedagogu, logopedu, psichologu, kitais specialistais ir vaikų / mokinių tėvais (globėjais, rūpintojais) bei dirbti su jais komandoje, sprendžiant vaiko / mokinio problemas;
   6. gebantis koordinuoti progimnazijos bendruomenės narių (vaikų / mokinių, jų tėvų (globėjų rūpintojų), mokytojų, darbuotojų) elgesį patyčių ir smurtinio elgesio atveju.
2. Socialinis pedagogas privalo:
   1. žinoti ir išmanyti socialinės pedagoginės pagalbos teikimą;
   2. mokėti naudotis informacinėmis technologijomis;
   3. gerai mokėti lietuvių kalbą, jos mokėjimo lygis turi atitikti Valstybinės kalbos mokėjimo kategorijų, patvirtintų Lietuvos Respublikos Vyriausybės 2003 m. gruodžio 24 d. nutarimu Nr. 1688 „Dėl valstybinės kalbos mokėjimo kategorijų patvirtinimo ir įgyvendinimo“ (Lietuvos Respublikos Vyriausybės 2021 m. spalio 27 d. nutarimo Nr. 889 redakcija)(su vėlesniais pakeitimais) reikalavimus;
   4. gebėti taikyti dokumentų rengimo taisykles;
   5. mokėti savarankiškai planuoti ir organizuoti savo veiklą, spręsti iškilusias problemas ir konfliktus bei dirbti komandoje sprendžiant vaikų / mokinių problemas;
   6. mokėti kaupti, sisteminti, apibendrinti informaciją ir rengti išvadas;
   7. mokėti suteikti pirmąją medicininę pagalbą;
   8. žinoti saugos darbe, priešgaisrinės saugos, elektros saugos reikalavimus;
   9. laikytis progimnazijos darbo tvarkos taisyklių;
   10. būti sąžiningu, mandagiu, tvarkingu, savarankišku, komunikabiliu, diplomatišku, atidžiu, pareigingu, darbščiu, gebėti bendrauti ir bendradarbiauti;
   11. vadovautis Tarptautiniais vaikų teises ir interesus reglamentuojančiais dokumentais, Lietuvos Respublikos Konstitucija, Lietuvos Respublikos įstatymais ir poįstatyminiais aktais, Vyriausybės nutarimais ir kitais Lietuvoje Respublikoje galiojančiais norminiais aktais, reglamentuojančiais biudžetinių įstaigų veiklą, darbo santykius, darbuotojų saugą ir sveikatą, šiuo pareigybės aprašymu ir kitais progimnazijos direktoriaus įsakymais patvirtintais vidaus dokumentais.

**III SKYRIUS**

**SOCIALINIO PEDAGOGO FUNKCIJOS**

1. Socialinis pedagogas atlieka šias funkcijas:
   1. vertina socialinės pedagoginės pagalbos vaikui / mokiniui poreikius (kartu su kitais specialistais), esant būtinybei gali lankytis pamokose, neformaliojo ugdymo ir kitose veiklose;
   2. konsultuoja vaikus / mokinius, jų tėvus (globėjus, rūpintojus), progimnazijos bendruomenę socialinių pedagoginių problemų sprendimo, socialinės pedagoginės pagalbos teikimo klausimais;
   3. dalyvauja spendžiant krizinius atvejus progimnazijoje, ugdymo ir socialinių įgūdžių problemas;
   4. numato socialinės pedagoginės pagalbos teikimo vaikui / mokiniui būdus bei formas bendradarbiaudamas su mokytojais, klasių vadovais, tėvais (globėjais, rūpintojais), kitais specialistais, švietimo pagalbos įstaigomis, kitais su vaiku / mokiniu dirbančiais asmenimis, socialinių paslaugų ir sveikatos priežiūros įstaigomis, teisėsaugos institucijomis, socialiniais partneriais;
   5. šviečia progimnazijos bendruomenę socialinės pedagoginės pagalbos teikimo, progimnazijos nelankymo ir kitų neigiamų socialinių reiškinių prevencijos, pozityviosios socializacijos klausimais;
   6. inicijuoja ir įgyvendina prevencines veiklas bei socialinio ugdymo projektus kartu su progimnazijos Vaiko gerovės komisija ir savivaldos grupėmis ugdant vaikų / mokinių gyvenimo įgūdžius;
   7. informuoja progimnazijos direktorių, mokytojus, kitus pagalbos specialistus apie susidariusią probleminę situaciją vaikui / mokiniui ir teikia siūlymus progimnazijos direktoriui progimnazijos mikroklimato gerinimo, jaukios, saugios aplinkos kūrimo klausimais;
   8. atlieka aktualius socialinius pedagoginius tyrimus progimnazijoje, atsižvelgdamas į progimnazijos bendruomenės poreikius (prioritetus, strateginį ir metinį veiklos planus);
   9. renka, kaupia ir analizuoja informaciją, reikalingą vaikų / mokinių problemoms spręsti, bendradarbiaudamas su progimnazijos bendruomene, esant būtinybei – su kitomis institucijomis;
   10. tvarko ir pildo savo profesinės veiklos dokumentus teisės aktų nustatyta tvarka;
   11. palaiko ryšius su valstybinėmis, savivaldybės įstaigomis ir nevyriausybinėmis organizacijomis, teikiančiomis socialinę, psichologinę, teisinę pagalbą;
   12. rengia ir skleidžia informaciją apie socialinę – pedagoginę pagalbą;
   13. planuoja ir derina su progimnazijos direktoriaus pavaduotoju ugdymui metinės veiklos prioritetus ir pagal juos rengia savo veiklos programą ir progimnazijos Vaiko gerovės planą mokslo metams;
   14. vykdo progimnazijos vaikų / mokinių nemokamo maitinimo priežiūrą;
   15. lanko vaikus / mokinius jų namuose kartu su klasės vadovu esant būtinybei;
   16. ne mažiau kaip 50 proc. darbo laiko skiriama darbui su vaikais / mokiniais progimnazijoje, mokytojų, klasės vadovų konsultavimui; kitas darbo laikas skiriamas vaikų / mokinių lankymui namuose, konsultacijoms su kitais specialistais, tiriamajam ir organizaciniam darbui, kuris gali būti atliekamas ir už progimnazijos ribų;
   17. vadovauja progimnazijos Vaiko gerovės komisijai;
   18. dalyvauja progimnazijos direktoriaus sudarytų darbo grupių, komisijų veikloje;
   19. dalyvauja bendrose progimnazijos veiklose: posėdžiuose, pasitarimuose, progimnazijos ugdymo plano rengime, įsivertinimo ir projektų vykdyme ir kt.;
   20. dalyvauja spendžiant krizinius atvejus progimnazijoje, ugdymo ir socialinių įgūdžių problemas;
   21. pagal kompetenciją atlieka kitus darbus ir vykdo kitus su savo funkcijomis susijusius nenuolatinio pobūdžio progimnazijos direktoriaus ar direktoriaus pavaduotojo ugdymui pavedimus;
   22. teikia pasiūlymus administracijai dėl socialinio pedagogo veiklos tobulinimo;
   23. nuolat tobulina savo kvalifikaciją;
   24. laikosi pedagoginės etikos normų.
2. Socialinis pedagogas, įtaręs ar pastebėjęs žodines, fizines, socialines, kibernetines patyčias, smurtą:
   1. nedelsdamas įsikiša ir nutraukia bet kokius tokį įtarimą keliančius veiksmus;
   2. primena vaikui / mokiniui, kuris tyčiojasi, smurtauja ar yra įtariamas tyčiojimuisi progimnazijos nuostatas ir mokinio elgesio taisykles;
   3. informuoja raštinės darbuotojus, priešmokyklinio ugdymo grupės pedagogą, mokinio klasės vadovą apie įtariamas ar įvykusias patyčias, smurtą;
   4. esant grėsmei vaiko / mokinio sveikatai ar gyvybei, nedelsiant kreipiasi į pagalbą galinčius suteikti asmenis (tėvus (globėjus, rūpintojus), ir / ar progimnazijos darbuotojus, direktorių) ir / ar kitas institucijas (pvz.: policiją, greitąją pagalbą ir kita);
   5. esant galimybei išsaugo vykstančių patyčių kibernetinėje erdvėje įrodymus ir nedelsdamas imasi reikiamų priemonių patyčioms kibernetinėje erdvėje sustabdyti;
   6. pagal galimybes surenka informaciją apie besityčiojančių asmenų tapatybę, dalyvių skaičių ir kitus galimai svarbius faktus;
   7. raštu informuoja progimnazijos direktorių apie patyčias kibernetinėje erdvėje ir pateikia įrodymus (išsaugotą informaciją);
   8. turi teisę apie patyčias kibernetinėje erdvėje pranešti Lietuvos Respublikos ryšių reguliavimo tarnybai pateikdamas pranešimą interneto svetainėje adresu [www.draugiskasinternetas.lt](http://www.draugiskasinternetas.lt).

**IV SKYRIUS**

**ATSAKOMYBĖ**

1. Socialinis pedagogas atsako už:
   1. Lietuvos Respublikos įstatymų, kitų teisės aktų, progimnazijos nuostatų vykdymą, saugos ir sveikatos, priešgaisrinės saugos instrukcijų ir šių pareiginių nuostatų bei progimnazijos darbo tvarkos taisyklių, mokytojo etikos normų laikymąsi;
   2. socialinės pagalbos teikimą, kokybišką savo funkcijų vykdymą, asmens duomenų apsaugą teisės aktų nustatyta tvarka: korektišką gautų duomenų panaudojimą, turimos informacijos konfidencialumą ir socialinių problemų turinčių vaikų / mokinių saugumą, sveikatą ir gyvybę savo darbo metu;
   3. profesionalų komandos socialinėms problemoms spręsti telkimą;
   4. bendradarbiavimo ir demokratiškos aplinkos skatinimą;
   5. profesinės kompetencijos nuolatinį tobulinimą;
   6. tinkamą priskirtų funkcijų, progimnazijos administracijos pavedimų vykdymą;
   7. kokybišką dokumentų tvarkymą;
   8. tvarkingą priemonių naudojimą;
   9. suteiktos informacijos teisingumą bei konfidencialumą, asmens duomenų apsaugos teisės aktų nustatyta tvarka užtikrinimą;
2. Socialinis pedagogas už atliktus darbus atsiskaito progimnazijos direktoriui.
3. Socialinis pedagogas gali būti taikoma drausmės, materialinė atsakomybė, jeigu jis:
   1. aplaidžiai vykdė savo pareigas;
   2. pažeidė darbo drausmę;
   3. darbe girtavo, rūkė, naudojo narkotikus, amoraliai elgėsi;
   4. grubiai, nepagarbiai elgėsi su vaikais / mokiniais, jų tėvais (globėjais, rūpintojais), mokytojais ir kitais progimnazijos darbuotojais;
   5. savo veiksmais ar neveiklumu padarė progimnazijai moralinę ar materialinę žalą, pakenkė progimnazijos įvaizdžiui;
   6. naudojo neleistinus pedagoginio, socialinio darbo metodus;
   7. naudojo spaudimą ir sankcijas ugdytiniams, jų tėvams (globėjams, rūpintojams) mokytojams;
   8. naudojo neteisėtus pedagoginio, socialinio tyrimo metodus;
   9. leido vaikams / mokiniams svaigintis kvaišalais, smurtauti, tyčiotis ar kitaip neleistinai elgtis ir nesiėmė priemonių netinkamam elgesiui sustabdyti;
   10. pats sukūrė nepakantumo atmosferą santykiuose su vaikais / mokiniais, jų tėvais (globėjais, rūpintojais), mokytojais ir kitais progimnazijos darbuotojais.
4. Socialinis pedagogas už darbo drausmės pažeidimus gali būti traukiamas drausminėn atsakomybėn. Drausminę nuobaudą skiria progimnazijos direktorius.
5. Socialinis pedagogas už savo pareigų nevykdymą ar netinkamą vykdymą, dėl jo kaltės padarytą žalą atsako ir Lietuvos Respublikos įstatymų nustatyta tvarka.

\_\_\_\_\_\_\_\_\_\_\_\_\_\_\_\_\_\_